

**CYFARWYDDIAETH DYSGU A SGILIAU**

**Fforwm Derbyn**

 **22 Tachwedd 2018**

|  |  |
| --- | --- |
| **MYNYCHWYR:** | Y Cynghorydd Bob Penrose, Ann Robertson, Clare Kynaston, Derek Jones, Fiona Greville, Andrew Hennessey, Rhian Andrews, Matt Curtis, Mike Matthews, Sam Mawhinney |
| **YMDDIHEURIADAU:** | Y Parch Edwin Counsell, Norman Craggs, Jane Werrett, Andrew Ricketts |

|  |  |  |  |
| --- | --- | --- | --- |
| **EITEM** | **MATER** | **CAM GWEITHREDU SYDD EI ANGEN** | **Aelod** |
| 2 | Ethol Cadeirydd  | Etholwyd y Cynghorydd Bob Penrose yn unfrydol |  |
| 3 | Cofnodion y Cyfarfod Blaenorol | Gwiriwyd y cofnodion am gywirdeb a chytunwyd arnynt fel gwir gofnod. |  |
| 4 | Materion yn codi | Dim |  |
| 5 | Cylch gorchwyl ac aelodaeth | Dosbarthwyd cylch gorchwyl y grŵp er gwybodaeth. Cymeradwywyd y rhain gan y grŵp ac ni chynigiwyd unrhyw newidiadau. Ail-etholwyd Sian Lewis ac Ann Robertson i'r grŵp am dymor pellach. |  |
| 6 | Ffigurau Cais Uwchradd 2019 | Rhoddodd SM y wybodaeth ddiweddaraf am ffigurau ceisiadau ar gyfer pob ysgol a thrafod dulliau a oedd yn cael eu defnyddio i atgoffa rhieni i wneud cais a hefyd i roi cyngor ynghylch dewisiadau a'r tebygolrwydd o gael lle. Trafododd SM y broses ymgeisio ar gyfer Derbyniad 2019 sydd wedi agor yn ddiweddar a thrafododd yr ymdrech ar y cyd gan yr awdurdod ac ysgolion i sicrhau bod ceisiadau'n cael eu cwblhau gan rieni. Trafodwyd materion posib yn y dyfodol, megis datblygiadau tai sydd ar y gweill a sut y bydd hyn yn effeithio ar y galw yn y dyfodol am leoedd a strategaethau i ymdopi â hyn. Nododd SM y bydd dalgylchoedd yn cael eu hadolygu ar ddiwedd y flwyddyn ysgol, fel sy'n rhan arferol o'r broses. |   |
| 7 | Rhaglen Ysgolion yr 21ain Ganrif | Rhoddodd MC ddiweddariad ar y rhaglen, gan gynnwys ysgolion Pencoedtre, Whitmore ac Ysgol Bro Morgannwg a dywedodd bod yr achos busnes wedi'i amlinellu, y contractwr wedi'i ddewis a bod disgwyl i'r gwaith ddechrau Haf 2019. Hefyd trafodwyd projectau o fewn Band B y rhaglen a'r amserlenni a gynlluniwyd. |  |
| 6 | Cymeradwyo / Diwygio Adroddiad Blynyddol drafft y Fforwm Derbyn | Cymeradwywyd yr adroddiad. Dilynodd peth trafodaeth mewn perthynas â pharhad yr adroddiad fforwm; dywedodd SM fod y grŵp derbyniadau cenedlaethol wedi holi Llywodraeth Cymru am hyn. |  |
| 7 | Symudiadau a Reolir | Rhoddodd SM ddiweddariad i'r fforwm o lwyddiant y fenter hon ar ran Jane Werrett. Mae pob ysgol bellach yn ymgysylltu'n llawn â'r broses ac mae cyd-ymddiriedaeth rhwng ysgolion wedi'i datblygu. Nodwyd bod y broses hon wedi cael effaith gadarnhaol ar rai o'n disgyblion anoddach eu lleoli. Mae llwyddiant y broses wedi gweld cynnydd yn nifer y symudiadau a reolir a wneir. Er bod y broses yn hirach na throsglwyddiad ysgol 'normal', mae'r atebion a nodwyd yn rhai tymor hir ac wedi arwain at leoliadau llwyddiannus i'r plant yn y mwyafrif o achosion. |  |
| 8 | Trefniadau Derbyn | Amlinellodd BP gynllun i ddiwygio'r trefniadau derbyn presennol o ran dalgylchoedd, ac o bosibl cael gwared ar ysgolion bwydo er mwyn annog derbyniadau i ysgolion lleol. |  |
| 11 | Dyddiad y cyfarfod nesaf | Cytunwyd ar 27ain Mehefin. Dyddiad a lleoliad i’w cadarnhau – Ysgol Stanwell, o bosibl.  |  |